জরিমানা গুনতে হলো শ্রীমঙ্গলের গ্র্যান্ড সুলতান রিসোর্টকে | | Sylhet News | সুরমা টাইমস জরিমানা গুনতে হলো শ্রীমঙ্গলের গ্র্যান্ড সুলতান রিসোর্টকে – Sylhet News | সুরমা টাইমস
আগস্ট ৩০, ২০১৭ ১২:৩৩ পূর্বাহ্ন 1,228 বার পঠিত
নিজস্ব প্রতিনিধি:: ভোক্তা অধিকার আইন লঙ্ঘনের অভিযোগে মৌলভীবাজারের শ্রীমঙ্গলের গ্র্যান্ড সুলতান টি রিসোর্ট এন্ড গল্ফকে ১০ হাজার টাকা জরিমানা করা হয়েছে।
এক গ্রাহকের লিখিত অভিযোগের ভিত্তিতে মঙ্গলবার এই জরিমানা করা হয়। ওইদিনই একই ধরণের অভিযোগে মৌলভীবাজার সদর উপজেলার কোর্ট রোডস্থ স্প্রিং কর্ণারকে ১ হাজার টাকা জরিমানা করা হয়।
নির্ধারিত মূল্যের অধিক মূল্যে পণ্য বিক্রির অভিযোগে এই দুই প্রতিষ্ঠানের কাছ থেকে জরিমানা আদায় করা হয়।
জাতীয় ভোক্তা অধিকার সংরক্ষণ অধিদপ্তর মৌলভীবাজার জেলা কার্যালয়ের সহকারী পরিচালক মো. আল-আমিনের নেতৃত্বে এ জরিমানা কার্যকর হয়।
এ সময় ভোক্তা অধিকার আইন ২০০৯ অনুযায়ী অভিযোগকারীকে জরিমানার ২৫ শতাংশ হারে ২ হাজার ৫শত টাকা ও মৌলভীবাজার সদর উপজেলায় অবস্থিত স্প্রিং কর্ণারের বিরুদ্ধে লিখিত অভিযোগকারীকে জরিমানার ২৫ শতাংশ হারে ২শত ৫০ টাকা প্রদান করা হয়।
আগেরঃ ছুটিতে ঢাকায় এসে নিখোঁজ কানাডার বিশ্ববিদ্যালয় পড়ুয়া তরুণ !
পরেরঃ রাগীব আলী ও তাঁর ছেলের জামিন স্থগিত